এ দুই ধরনের জটিলতা নিরসনের বন্ড কমিশনারেট থেকে দুটি সুপারিশ করা হয়েছে। বন্ড কমিশনারেট মনে করে, বিদেশি মালিকানাধীন প্রতিষ্ঠানকে বন্ড লাইসেন্স দেয়ার ক্ষেত্রে ৫১ শতাংশ শেয়ার দেশীয় মালিকানাধীন হওয়ার শর্ত আরোপ করা যেতে পারে। এর যৌক্তিকতায় বলা হয়েছে, বাংলাদেশে বিদেশি বিনিয়োগকে উৎসাহিত করতে শতভাগ বিদেশি মালিকানাধীন যে কোনো উৎপাদন বা ব্যবসা কার্যক্রম চলতে পারে। কিন্তু বন্ড একটি বিশেষ শুল্কমুক্ত সুবিধা হওয়ায় এ সুবিধার মাধ্যমে শুল্কমুক্তভাবে পণ্য আমদানিতে রাজস্ব ঝুঁকি রয়েছে। এ ধরনের প্রতিষ্ঠান রফতানি প্রক্রিয়াকরণ অঞ্চলের (ইপিজেড) বাইরে অবস্থিত হলে ৫১ শতাংশ দেশীয়-মালিকানার শর্ত আরোপ করা যায়। এতে দেশীয় অংশীদারদের কাছ থেকে রাজস্ব আদায় সম্ভব হবে। দ্বিতীয়ত, সম্পদ বিবরণী দেয়া সাপেক্ষে বিদেশিরা উদ্ভূত দায়দেনা পরিশোধে বাধ্য থাকবেন- এমন অঙ্গীকারনামার বিধান চালু করা যায়।